פודקאסט רצח

פודקאסט רצח הוא פודקאסט ישראלי בעברית בתחום הפשע האמיתי, העוסק ברוצחים סדרתיים. יוצרי הפודקאסט הם מאיה גזית ושי מגל, כאשר מאיה היא זו שמספרת את הסיפור בכל פרק, ושי מאזין לסיפור, שואל שאלות ומספק תובנות.

הפודקאסט החל את שידוריו במאי 2022, והוא כולל שתי עונות - הראשונה בת עשרה פרקים, והשנייה בת חמישה עשר פרקים. העונה השלישית מתוכננת להתחיל את שידוריה באוקטובר 2023. לפודקאסט יש קהילת פייסבוק שמונה מעל ל-10,000 חברים.

"פודקאסט רצח" הוא אחד מהפודקאסטים המואזנים ביותר בישראל נכון לאוגוסט 2023, עם כ-800,000 האזנות, ממוצע של כ-32,000 האזנות לפרק, והוא נמצא ברשימת עשרים הפודקאסטים המושמעים ביותר בישראל בספוטיפיי מאז ספטמבר 2022. הפודקאסט הוזכר וניתנה עליו המלצה בריאיון של הילה אלפרט לתוכנית הצהריים של נלי תגר ולירון ויצמן ברדיו תל אביב. באוגוסט 2023 התראיינה מאיה גזית בתוכנית הרדיו של מרסל מוסרי ב-103fm.

הפודקאסט נוצר כשיתוף פעולה בין מאיה לבין שי, שעובדים ביחד ב-AllJobs.

הפרקים 
כל פרק עוסק ברוצח סדרתי אחד - בדרך כלל ברוצחים פחות מוכרים - ומספר את סיפורו. הפרקים מתנהלים כשיחה בין מאיה לבין שי, כאשר מאיה היא זו שמספרת את הסיפור בכל הפרקים, ושי שומע אותו בפעם הראשונה, כמאזין, ויכול להגיב ולשאול שאלות. ברוב הפרקים הסיפור מסופר בצורה לא כרונולוגית, ורצף האירועים שהביא את הרוצח לבצע את מקרי הרצח מתבהר רק בהמשך הפרק. לטענת יוצרי הפודקאסט הקלטת הפרקים מלווה בייעוץ של מומחה במדע פורנזי במשטרת ישראל שמוזכר בשמו הבדוי - א'.

נכון לאוגוסט 2023 הוקלטו 25 פרקים שאורכם הממוצע הוא כ-45 דקות, המתפרשים על פני שתי עונות. כל פרק שיוצא לאור מלווה בתקציר פרי עטה של מאיה, והתמונות והסרטונים הקשורים לפרק מועלים לקבוצת הפייסבוק.

קישורים חיצוניים 
 
 
 פודקאסט רצח באתר Podcastim
 פודקאסט רצח, באתר Spotify
 פודקאסט רצח, באתר Apple Podcasts
 "גברים משאירים אחריהם זירה שמעידה על אירוע אלים, נשים דואגות לסביבה סטרילית", כתבה שנעשתה על הפודקאסט, אתר מקור ראשון
 פודקאסט (מעניין) רצח - ריאיון של מאיה גזית בתוכנית הרדיו של מרסל מוסרי ב-103fm

הערות שוליים 

פודקאסטים ישראלים
פשע אמיתי
רצח בספרות ובאמנות